CELEX: 62007CB0134
Language: lt
Date: 2007-12-10 00:00:00
Title: Byla C-134/07 2007 m. gruodžio 10 d. Teisingumo Teismo (penktoji kolegija) nutartis (Sąd Rejonowy w Jaworznie (Lenkijos Respublika) prašymas priimti prejudicinį sprendimą) Piotr Kawala prieš Gmina Miasta Jaworzna (Procedūros reglamento 104 straipsnio 3 dalies pirmoji pastraipa — Didesnis vidaus mokestis už iš kitos valstybės narės importuotą gaminį nei už panašų vietoje įsigytą gaminį — EB 90 straipsnio pirmoji pastraipa — Rinkliava, imama pirmą kartą registruojant importuotą naudotą transporto priemonę)

8.3.2008   
            
            
               LT
            
            
               Europos Sąjungos oficialusis leidinys
            
            
               C 64/15
            
         2007 m. gruodžio 10 d. Teisingumo Teismo (penktoji kolegija) nutartis (Sąd Rejonowy w Jaworznie (Lenkijos Respublika) prašymas priimti prejudicinį sprendimą) Piotr Kawala prieš Gmina Miasta Jaworzna
   
   (Byla C-134/07) (1)
   
   (Procedūros reglamento 104 straipsnio 3 dalies pirmoji pastraipa - Didesnis vidaus mokestis už iš kitos valstybės narės importuotą gaminį nei už panašų vietoje įsigytą gaminį - EB 90 straipsnio pirmoji pastraipa - Rinkliava, imama pirmą kartą registruojant importuotą naudotą transporto priemonę)
   (2008/C 64/22)
   Proceso kalba: lenkų
   Prašymą priimti prejudicinį sprendimą pateikęs teismas
   Sąd Rejonowy w Jaworznie
   Šalys
   
      Ieškovas: Piotr Kawala
   
      Atsakovė: Gmina Miasta Jaworzna
   Dalykas
   Prašymas priimti prejudicinį sprendimą — Sąd Rejonowy w Jaworznie — EB 90 straipsnio aiškinimas — Pirmą kartą valstybėje narėje registruojant transporto priemonę už jos paso išdavimą imamas mokestis, kuris yra daug didesnis už mokestį, imamą už transporto priemonės paso dublikato išdavimą — Vidaus apmokestinimo neutralumo principas tarpusavyje konkuruojančių prekių, kurios yra nacionalinėje rinkoje, ir importuotų prekių atžvilgiu
   Rezoliucinė dalis
   EB 90 straipsnio pirmoji pastraipa turi būti aiškinama kaip draudžianti tokią rinkliavą, kokia numatyta Lenkijos Respublikos infrastruktūros ministro 2003 m. liepos 28 d. potvarkio dėl rinkliavos už transporto priemonės registravimo liudijimo išdavimą dydžio 1 punkto 1 pastraipoje, kuri praktikoje imama už iš kitos valstybės narės importuotos naudotos kelių transporto priemonės pirmą įregistravimą, tačiau neimama įsigyjant Lenkijoje naudotą transporto priemonę, kuri jau čia įregistruota.
   
      (1)  OL C 95, 2007 4 28.